কৃষি বিশ্ববিদ্যালয় কলেজ

কৃষি বিশ্ববিদ্যালয় কলেজ বাংলাদেশ কৃষি বিশ্ববিদ্যালয় ক্যাম্পাসের মনোরম পরিবেশে বিশ্ববিদ্যালয় এর আওতায় পরিচালিত একটি কলেজ। এটি ময়মনসিংহ শহরে অবস্থিত। ১৯৮৫ সালে প্রতিষ্ঠিত হওয়ার পর থেকে অসংখ্য মেধাবী ও কৃতি শিক্ষার্থী গড়ে তুলেছে এই শিক্ষা প্রতিষ্ঠান। বাংলাদেশ কৃষি বিশ্ববিদ্যালয়ে কর্মরত ও বসবাসকারী শিক্ষক, কর্মকর্তা ও কর্মচারীদের সন্তানদের উচ্চমাধ্যমিক পর্যায়ে শিক্ষা গ্রহণের কথা চিন্তা করে বিশ্ববিদ্যালয় কর্তৃপক্ষ এবং সরকারি অনুমোদন নিয়ে ১৯৮৫ খ্রিষ্টাব্দে কৃষি বিশ্ববিদ্যালয় ইন্টারমিডিয়েট কলেজ (কে.বি. কলেজ) এর কার্যক্রম শুরু হয়। প্রথম পর্যায়ে ২৩ সেপ্টেম্বর ১৯৮৫ সালে বিশ্ববিদ্যালয় কর্তৃপক্ষ ১২ (বারো) সদস্য বিশিষ্ট একটি অর্গানাইজিং কমিটি গঠন করে। ২৪শে সেপ্টেম্বর ১৯৮৫ সালে অনুষ্ঠিত অর্গানাইজিং কমিটির প্রথম সভার সিদ্ধান্ত মোতাবেক বিশ্ববিদ্যালয়ের একটি পুরাতন ভবনের তিনটি কক্ষে সাময়িকভাবে কৃষি বিশ্ববিদ্যালয় কলেজের পথযাত্রা শুরু হয়। ১৯৮৫-৮৬ শিক্ষাবর্ষে উচ্চ মাধ্যমিক পর্যায়ে বিজ্ঞান বিভাগে মোট ৬০ জন ছাত্র-ছাত্রী ভর্তির মাধ্যমে কলেজের শিক্ষাদান কার্যক্রম আনুষ্ঠানিকভাবে শুরু হয়। ০৪ ও ০৫ ডিসেম্বর ১৯৮৫ সালে অনুষ্ঠিত বাংলাদেশ কৃষি বিশ্ববিদ্যালয় সিন্ডিকেট এর ১৬৬ তম সভায় কলেজ কার্যক্রমের অনুমোদন প্রদান করা হয়। ময়মনসিংহ শহর থেকে ৪ কিলোমিটার দক্ষিণে পুরাতন ব্রহ্মপুত্র নদের পশ্চিম প্রান্তে প্রায় ৩ একর জায়গা নিয়ে বাংলাদেশ কৃষি বিশ্ববিদ্যালয়ের ক্যাম্পাসের মনোরম ও দৃষ্টিনন্দন পরিবেশে গড়ে উঠেছে কৃষি বিশ্ববিদ্যালয় কলেজ। রাজধানী ঢাকা থেকে ১২০ কিলোমিটার উত্তরে বাংলাদেশ কৃষি বিশ্ববিদ্যালয় ক্যাম্পাসের ভিতরে এর অবস্থান। বাকৃবির ১ নং গেইটের পাশেই কলেজটি অবস্থিত। বর্তমানে কৃষি বিশ্ববিদ্যালয় কলেজের নিজস্ব ৩ একর ভূমিতে কলেজের কার্যক্রম পরিচালিত হচ্ছে। অবকাঠামোর মধ্যে রয়েছে একটি ৪ তলাবিশিষ্ট ভবন, দুটি ৩ তলাবিশিষ্ট ভবন এবং একটি একতলাবিশিষ্ট ভবন। কলেজের বাস, গাড়ি ও সাইকেল, বাইক রাখার জন্য পৃথক পার্কিং এর ব্যবস্থা এবং নিজস্ব ক্যান্টিন রয়েছে। কলেজের সামনের বড় অংশ জুড়ে রয়েছে একটি খেলার মাঠ। অন্যপাশে রয়েছে একটি ছোট লেক এবং একটি ফুলের বাগান। কলেজ প্রাঙ্গনে রয়েছে একটি দৃষ্টিনন্দন শহীদ মিনার। এছাড়া কলেজের একেবারে সামনের অংশে রয়েছে বিখ্যাত ভাস্কর শ্যামল চৌধুরীর হাতে গড়া ভাষ্কর্য "বিমূর্ত মুক্তিযুদ্ধ"। বিজ্ঞান ব্যবসায় শিক্ষা কলেজটিতে বিজ্ঞান ও ব্যবসায় শিক্ষা বিভাগের অধীনে প্রায় দুই হাজার শিক্ষার্থী পড়াশোনা করে। উচ্চমাধ্যমিক সার্টিফিকেট পরীক্ষায় উক্ত কলেজের শিক্ষার্থীদের ফলাফল সন্তোষজনক। বিভিন্ন বিশ্ববিদ্যালয়ের ভর্তি পরীক্ষাতেও কলেজের শিক্ষার্থীদের সাফল্য প্রশংসনীয়। বিপুল সংখ্যক শিক্ষার্থীর পাঠদানে নিয়োজিত আছেন দক্ষ এবং মেধাবী শিক্ষক-শিক্ষিকা। দায়িত্বশীল এবং বন্ধুসুলভ হওয়ায় কৃষি বিশ্ববিদ্যালয় কলেজের শিক্ষকদের সুনাম রয়েছে। শিক্ষার্থীদের যেকোনো সমস্যায় সহযোগীতায় তাঁরা নিবেদিতপ্রাণ। কৃষি বিশ্ববিদ্যালয় কলেজে প্রতিবছর বিভিন্ন ধরণের অনুষ্ঠান, প্রতিযোগিতার আয়োজন করা হয়। জাতীয় বিভিন্ন দিবস উদযাপনের পাশাপাশি নবীনবরণ, বিদায় অনুষ্ঠান, মিলাদ মাহফিল, সাংস্কৃতিক অনুষ্ঠান প্রভৃতি উদযাপন করা হয়। প্রতিবছর কলেজের শিক্ষক-শিক্ষার্থীরা শিক্ষাসফরে গমন করে নানান অভিজ্ঞতা অর্জন করে। এছাড়া বিভিন্ন ধরণের প্রতিযোগিতার আয়োজন তো আছেই। এর মধ্যে আন্তঃসেকশন বিভিন্ন ক্রিড়া প্রতিযোগিতা উল্লেখযোগ্য। কলেজের প্রতিষ্ঠাবার্ষিকী উপলক্ষে প্রতি বছর ২৩ সেপ্টেম্বর পালিত হয় জাঁকজমকপূর্ণ "কলেজ ডে"। কলেজ ডে-তে শিক্ষক এবং শিক্ষার্থী- উভয়ের অংশগ্রহণে পরিবেশিত হয় বিভিন্ন সংগীত, নৃত্য, কবিতা আবৃত্তি, নাটক ইত্যাদি। লাইব্রেরী পদার্থবিজ্ঞান ল্যাব রসায়ন ল্যাব জীববিজ্ঞান ল্যাব তথ্য ও যোগাযোগ প্রযুক্তি ল্যাব নিজস্ব ক্যান্টিন নিজস্ব যাতায়াত ব্যবস্থা নিজস্ব আসন ব্যবস্থা প্রতিষ্ঠান পরিচালনায় বিভিন্ন অত্যাধুনিক প্রযুক্তির ব্যবহার "সংরক্ষণাগারভুক্ত অনুলিপি"। ২০১৩-১২-০৮ তারিখে মূল থেকে আর্কাইভ করা। সংগ্রহের তারিখ ৫ ডিসেম্বর ২০১৩।  Dhakatimes24.com। "বাকৃবিতে মুক্তিযুদ্ধের দুই ভাস্কর্য"। Dhakatimes News। সংগ্রহের তারিখ ২০২৪-০৯-১৩।  বিশ্ববিদ্যালয় প্রবেশদ্বার